Bhm wás | Netwerk24
03 Julie 2019 06:01
Pieter Olivier, Bethlehem:
Ek verwys na Sonja Naudé se brief in Vrystaatnuus/News van Woensdag (26/06).
Voor 1994 was Bethlehem in feitlik elke opsig ’n modeldorp.
Die dorp het tot die Noordoos-Vrystaatse Streekontwikkelingsvereniging behoort en tot die Oos-Vrystaatse en Noordoos- Vrystaatse Streekreklameverenigings.
In albei streke is jaarliks om die Administrateursbeker meegeding om die mooiste, skoonste en besversorgde dorpe in klein, middelslag- en groot kategorieë aan te wys.
Die stadsraad het elke jaar sy eie sypaadjie-kompetisie gehou. Almal was outomaties ingeskryf en elke eiendom is deur kundige persone beoordeel soos van die straat gesien. Benewens die algehele wenners is daar in elke munisipale wyk wenners aangewys.
Watter plaaslike diens- of kultuurorganisasie gaan die kompetisie laat herleef? Dit is eintlik ’n taak vir ’n sakekamer – wat ons helaas – nie het nie.
Ons president se droom kan byvoorbeeld in Bethlehem ’n werklikheid word.
Hy moet net ’n slag hierheen kom en sy sambok laat praat.